《送项直卿赴省》
宋代·王庭圭

逐客归来访里闾，后生文彩益增奇。低头见子如东野，满耳闻人说项斯。

果有高名动场屋，行观大策对丹墀。亲闱日望泥金信，报我仍须寄好诗。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。